Η Υπόθεση της επαφής και οι στάσεις απέναντι στους πρόσφυγες στην Ελλάδα: Ιστορίες προσωπικής αλλαγής – Ποιοτική ανάλυση του λόγου εργαζομένων σε δομές φιλοξενίας προσφύγων
Creators: name: Παυλίδη, Αικατερίνη Λεωνίδας
Publisher: name: Aristotle University of Thessaloniki
Year: 2024
Subjects: Υπόθεση της επαφής
Στερεότυπα
Πρόσφυγες
Contact Hypothesis
Stereotypes
Refugees

description: Η παρούσα εργασία διερευνά τις αναπαραστάσεις εργαζομένων σε δομές φιλοξενίας προσφύγων αναφορικά με τις δυνητικές επιδράσεις της διομαδικής επαφής στη διαμόρφωση αλλά και την αλλαγή των στάσεών τους απέναντι στους προσφυγικούς πληθυσμούς. Η εργασία αντλεί θεωρητικά από την υπόθεση της Επαφής και τη Θεωρία της Κοινωνικής Ταυτότητας και χρησιμοποιεί τις αρχές και τα εργαλεία της ποιοτικής μεθοδολογίας. Για τους σκοπούς της έρευνας πραγματοποιήθηκαν συνεντεύξεις με 7 άτομα (3 γυναίκες και 4 άντρες) που εργάζονται ή έχουν εργαστεί σε δομές φιλοξενίας προσφύγων και αιτούντων άσυλο στην Ελλάδα. Η ηλικία των συμμετεχουσών/όντων κυμαινόταν από 30 έως 50 έτη και η εργασιακή τους εμπειρία από 3 έως 6 έτη. Για την ανάλυση των συνεντεύξεων χρησιμοποιήθηκε η θεματική ανάλυση. Αναδείχθηκαν τέσσερις κεντρικές θεματικές κατηγορίες, οι οποίες περιλάμβαναν την αναφορά σε προ-υπάρχοντα στερεότυπα και την αποδόμηση στερεοτύπων μέσω της επαφής, τη σημασία κοινών ταυτοτήτων στην αλλαγή στάσεων και την γενίκευση της αλλαγής σε άλλες μορφές διαφορετικότητας ή σε άλλα μέλη του κοινωνικού δικτύου των συμμετεχουσών/όντων. Συνολικά, τα ευρήματα της εργασίας υποστηρίζουν ότι η άμεση επαφή με πρόσφυγες και η βιωματική αλληλεπίδραση μπορούν να αποτελέσουν καταλύτες για την αποδόμηση στερεοτύπων και την ανάπτυξη θετικών διαπροσωπικών σχέσεων, δημιουργώντας έτσι ένα πιο συνεκτικό και αλληλέγγυο κοινωνικό πλαίσιο. Ωστόσο, η αποδόμηση των υπαρχόντων στερεοτύπων μπορεί να δώσει τη θέση της σε νέες στερεοτυπικές αναπαραστάσεις (έμφαση σε στοιχεία κοινοτισμού και συλλογικότητας που χαρακτηρίζουν τον πολιτισμό των προσφύγων) που αναπαράγουν ιδεολογικά πολιτισμικές διαφορές.
description: The present study explores the representations of refugee accommodation facilities’ employees regarding the potential effects of intergroup contact on the formation and change of their attitudes towards refugee populations. The thesis draws theoretically from Contact hypothesis and Social Identity Theory and uses the principles and tools of qualitative methodology. For the purposes of the study, interviews were conducted with seven individuals (three women and four men) who work or have worked in refugee and asylum seeker hosting facilities in Greece. The participants' ages ranged from 30 to 50 years, and their work experience ranged from three to six years. Thematic analysis was used to analyze the interviews. Four central thematic categories emerged, which included references to pre-existing stereotypes and the deconstruction of stereotypes through contact, the importance of shared identities in changing attitudes, and the generalization of change to other forms of diversity or to other members of the participants' social networks. Overall, the findings of the study support that direct contact with refugees and experiential interaction can act as catalysts for the deconstruction of stereotypes and the development of positive interpersonal relationships, thus creating a more cohesive and supportive social framework. However, the deconstruction of existing stereotypes may give rise to new stereotypical representations (emphasizing elements of community and collectivism that characterize refugee cultures) that ideologically reproduce cultural differences.